《吴暮桥招游湖上喜晤陈柏堂兼怀吴谷人编修日下》
清代·朱筼

佳客羸骖此暂停，喜从鸥鹭戏沙汀。飞腾壮志凭诗卷，辛苦衰沙倩酒瓶。

百顷烟光新涨碧，一冈松叶远山青。相思季重情多少，隔舫笙歌倚醉听。

作者简介：（1718—1797）江苏江都人，字二亭，号市人。诸生。家贫，弃举业，经商自给，夜则读书，遂博通史籍，工诗古文。能拳术，性情谦和，人虽犯之，亦不反击。家无余财，而好周人急。有《二亭诗钞》。